רכב חשמלי חייבים לבטח בביטוח חובה, כמו כל רכב אחר ואין בו שינויים מיוחדים לרכב חשמלי. ביטוח חובה מגן על פציעות ופגיעות מהרכב, ולא משנה באיזה טכנולוגיה הוא פועל. חפשו ביטוח חובה בדיוק כמו שהייתם מחפשים לרכב רגיל.
ביטוח מקיף וביטוח צד ג' לרכב חשמלי מצריכים התמחות של חברת הביטוח, חפשו את חברות הביטוח שצברו ניסיון בביטוח רכבים חשמליים או חברות הביטוח שקיבלו אישור לפוליסה שלהן מיצרן הרכב החשמלי והן מחוייבות לכיסוי שהוא דורש.
ביטוח מקיף לרכב חשמלי צריך לכלול כיסויים למצבים ולאביזרים שיש רק ברכב חשמלי, חלקם יוצעו לכם כהרחבות בתשלום:
כיסוי לנזק או גניבת סוללה.
חלפים מקוריים, חיישנים, מצלמות וכד'. ברכב חשמלי אין אפשרות לבחירת חלפים לא מקוריים או טיפול במוסך שאינו מוסך מורשה לרכב.
כיסוי לערכת הטעינה שבתוך הרכב - מפני גניבה או נזק.
לבעלי עמדת טעינה פרטית: חלק מביטוחי הרכב החשמלי יכסו גם נזק לעמדה, אבל יש גם ביטוחים יעודיים לעמדת טעינה וגם ביטוח דירה (ביטוח משכנתא, ביטוח מבנה או מבנה ותכולה) וביטוחי בתים משותפים יכולים לכסות אותה. בדקו איזה ביטוח יתן כיסוי טוב גם לנזק לעמדה וגם לנזק לצד ג' אם העמדה מתלקחת או מתפוצצת, וכמובן באיזה פרמיה ומה התנאים.
הרחבות לביטוח כגון שירותי רכב וגרירה, רכב חלופי, שבר שמשות והרחבות אחרות צריכות להתאים לרכב חשמלי: בשירותי גרירה וודאו שיש יכולת לגרור את סוג ודגם הרכב שלכם בלי לפגום בו או בסוללה, שירותי דרך צריכים לכסות גם מצבי פנצ'ר בגלגל (כי בחלקן אין גלגל רזרבי) וגם טעינה של הרכב או גרירתו לעמדת טעינה. בביטוח שבר שמשות חשוב לבדוק האם מכוסים גם החיישנים והחלקים האלקטרוניים שמוטמעים בשמשה. כל זאת בנוסף להשוואת המחירים, סכומי השתתפות עצמית והשירות.
רמת השירות שתקבלו מנציגי חברת הביטוח ומאתר האינטרנט שלהם.
ביטוח צד שלישי אינו שונה בצורה משמעותית ברכב חשמלי, אבל אם יש לכם עמדת טעינה פרטית חשוב שגם היא תהיה מבוטחת מפני נזקי צד ג'.